
REPUBLIKA HRVATSKA

KARLOVAČKA ŽUPANIJA

OPĆINA GENERALSKI STOL

OPĆINSKO VIJEĆE 

KLASA: 

URBROJ: 
Generalski Stol, 

Na temelju članaka 109. stavka 4. Zakona o prostornom uređenju (NN 153/13, 65/17, 114/18, 39/19, 98/19 i 67/23), a u skladu s čl. 236., st. 2. Zakona o prostornom uređenju (NN 155/25) i članka 32. Statuta Općine Generalski Stol („Glasnik Općine Generalski Stol 1/21, 3/25,3/26), Općinsko vijeće Općine Generalski Stol na 09. sjednici održanoj dana 11. studenoga 2026. godine donosi
ODLUKU O DONOŠENJU
IV. Izmjena i dopuna
Prostornog plana uređenja Općine Generalski Stol
I. OPĆE ODREDBE
Članak 1.
Donose se IV. Izmjene i dopune Prostornog plana uređenja Općine Generalski Stol sa smanjenim sadržajem ("Glasnik Općine Generalski Stol", broj 03/07, 03/09, 03/14, 05/17 i 08/24) – dalje Izmjene Plana, koje je izradila Javna ustanova Zavod za prostorno uređenje Karlovačke županije, kao stručni izrađivač Plana.
Članak 2. 
Izmjene Plana izrađene  su temeljem Odluke o izradi IV. Izmjena i dopuna Prostornog plana uređenja Općine Generalski Stol („Glasnik Općine Generalski Stol“ broj 01/22 i 02/23).

Članak 3.
Sastavni dio ove Odluke je:

· Elaborat IV. Izmjene i dopune Prostornog plana uređenja Općine Generalski Stol, a koji sadrži: 


       OPĆI PRILOZI


  A.I. 
  OBRAZLOŽENJE
 A. II. ODREDBE ZA PROVEDBU
 C. OBVEZNI PRILOZI

Odluka o izradi

Zahtjevi za izradu prostornog plana

Zaključak o utvrđivanju prijedloga Izmjena plana za javnu raspravu

Izvješće o javnoj raspravi

Odluka načelnika o utvrđivanju prijedloga Izmjena Plana za ponovnu javnu raspravu

Izvješće o ponovnoj javnoj raspravi

Zaključak o utvrđivanju konačnog prijedloga plana
B. GRAFIČKI DIO 
KARTOGRAFSKI PRIKAZI
4. GRAĐEVINSKA PODRUČJA 

· Strateška studija o utjecaju na okoliš IV. Izmjena i dopuna Prostornog plana uređenja Općine Generalski Stol
II. ODREDBE ZA PROVEDBU

Članak 4.
U članku 3., stavku 1. točka 9., briše se tekst „javnu“, a iza riječi „površinu“ dodaje tekst „javne namjene“.
Članak 5.
U članku 4., točki (b), alineji 3. iza teksta „turističko naselje=T2,“ dodaje se tekst „kamp=T3“.
Članak 6.
Članak 5. mijenja se i glasi:
„1. Područja i građevine od važnosti za Državu na području Općine su:
1.1. Prometne i komunikacijske građevine i površine

1.1.1. Cestovne građevine

· državna cesta DC-23 (Duga Resa (D3) - Josipdol – Jezerane – Senj (D8)) - održavanje, uređenje i rekonstrukcija s obilaznicama naselja 

1.1.2. Željezničke građevine s pripadajućim postrojenjima/građevinama:

· željeznička pruga za međunarodni promet M-202 (OSN, MED, RFC6, RH2 koridor) Zagreb GK – Rijeka

· uz postojeći kolosijek željezničke pruge za međunarodni promet M202 Zagreb GK – Rijeka postava još jednog kolosijeka 

· planirana željeznička pruga za međunarodni promet (OSN, MED, EFC6, RH2 koridor) pruga velike propusne moći Zagreb - Karlovac – Jospidol - Rijeka 

1.1.3. Građevine i površine elektroničkih komunikacija

-
međunarodni i međužupanijski elektronički komunikacijski vodovi s pripadajućim građevinama

-
radijski koridor mikrovalnih veza (Ogulin – Karlovac Martinšćak) 

1.2. Energetske građevine

1.2.1. Elektroenergetske građevine

· Hidroelektrana Lešće s branom i akumulacijom

· DV 220 kV TS Mraclin – TS Brinje

· planirani DV 2x400 kV TS Lika (Brinje) - TS Tumbri / RP Veleševec 

· planirana TS 220/35 kV za potrebe SE

1.2.2. Građevine za transport nafte i plina

· naftovod Omišalj - Sisak - planirani magistralni naftovod Omišalj – Sisak u svrhu povećanja kapaciteta

· višenamjenski međunarodni produktovod za naftne derivate

· planirani magistralni plinovod Bosiljevo Sisak u koridoru Jadranskog naftovoda 

1.3. Ostale građevine

· prateća infrastruktura za strateški investicijski projekt "LNG Terminal": Magistralni plinovodni sustav na pravcu Omišalj - Zlobin DN1000/100 bar, Zlobin – Bosiljevo – Sisak - Kozarac DN800/100 bar i Kozarac - Slobodnica DN800/75 bar

· Nacionalni program razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža sljedeće generacije (NGA) NP – BBI

· Modernizacija željezničke pruge M202 Zagreb GK - Rijeka, na dionici Karlovac – Oštarije

1.4. Zahvati u prostoru, odnosno površine državnog značaja koji se prema posebnim propisima koji uređuju gradnju ne smatraju građenjem

· istražni prostor ugljikovodika Dinaridi-13

· istražni prostor geotermalnih voda na području Županije

1.5. Površina državnog značaja

· rezervacija prostora za daljnja istraživanja mogućnosti realizacije višenamjenskog objekta za poboljšanje vodnog režima uslijed rada hidroelektrane Lešće na rijeci Donjoj Dobri, nizvodno od hidroelektrane Lešće.

Gradnja građevina i uređenje površina državnog značaja navedenih u prethodnom stavku (označeno kosim slovima) osim iz točke 1.3., podtočke 1.1.3. alineja 1 provodi se neposrednom provedbom Prostornog plana Karlovačke županije.“
Članak 7.
Članak 6. mijenja se i glasi:
„1. Građevine od važnosti za Županiju su:

1.1. Prometne i komunikacijske građevine i površine

1.1.1. Cestovne građevine

· županijska cesta ŽC-3174 (Bosiljevo (Ž3175) - Vodena Draga - Jarče Polje (D3))

· županijska cesta ŽC-3176 (Orišje (Ž3175) – Skukani – Generalski Stol (D23))

· županijska cesta ŽC-3183 (Belavići (Ž3182) - Donje Bukovlje - Zvečaj (D23))

· županijska cesta ŽC-3185 (A.G. Grada Karlovca - Barilović - Perjasica - Generalski Stol (D23))

· lokalna cesta LC-34061 (Dubravci (D3) – Venac Mrežnički (D23))

· lokalna cesta LC-34062 (Sarovo (Ž3174) – Zvečaj (D23))

· lokalna cesta LC-34102 (Grabrk (Ž3175) - Skukani (Ž3176))

· lokalna cesta LC-34107 (Mrežnički Brest (Ž3185) – Siča (Ž3185))

1.1.2. Građevine elektroničkih komunikacija

· odašiljači nepokretnih i pokretnih elektroničkih komunikacijskih mreža izvan građevinskog područja 

· županijski elektronički komunikacijski vodovi s pripadajućim građevinama

1.2. Energetske građevine

1.2.1. Elektroenergetske građevine.

· DV 110 kV HE Lešće – HE Gojak

· RP 110/35 kV HE Lešće

· planirani DV 2x110 kV HE Lešće – TS Švarča

· planirani priključni DV 2x110 kV HE Lešće – TS Švarča na DV 110 kV TS Vojnić – TS Švarča.

Gradnja građevina i uređenje površina županijskog značaja navedenih u prethodnom stavku (označeno kosim slovima) osim iz točke 1.1., podtočke 1.1.1., podtočke 1.1.2. alineja 2 provodi se neposrednom provedbom Prostornog plana Karlovačke županije.“
Članak 8.
U članku 9. na dva mjesta između riječi „prometne“ i teksta „i komunalne“ dodaje se tekst:“, elektroničke komunikacijske, energetske“. 
Članak 9.
(1) U članku 10., stavku 1. briše se tekst „do 2020. godine“.
(2) U članku 10., stavku 3., nakon riječi „komunalnom“ dodaje se tekst „“i drugom“.
Članak 10. 

U članku 11. alineji 2., iza riječi „prometne“ dodaje se zarez i briše „i“ te nakon riječi „komunalne“ dodaje tekst „i druge infrastrukturne“.
Članak 11.
(1) U članku 14., stavku 1., iza riječi „uvjeti“ dodaje se riječ „provedbe“.
(2) U članku 14., iza stavka 1. dodaje se stavak 2., koji glasi:

„Za gradnju građevina stambene namjene unutar novoformiranih građevinskih područja područja naselja uz rijeku Mrežnicu (SS GP44, GP47, GP 48, GP51) u naselju Gornji Zvečaj, određuju se uvjeti provedbe:

· minimalna dopuštena površina građevne čestice iznosi 600 m²
· maksimalni dopušteni koeficijent izgrađenosti iznosi 0,2

· maksimalni dopušteni koeficijent iskorištenosti iznosi 0,4

· maksimalna dopuštena visina građevine iznosi 7,0 m

· maksimalna dopuštena katnost iznosi Po i/ili S +P+Pk.“

Članak 12.
U članku 15., stavku 4., briše se riječ „javne“.
Članak 13.
Naziv glave 2.5. mijenja se i glasi:
„2.5. Uvjeti gradnje za gospodarske građevine s potencijalnim izvorima zagađenja.“

Članak 14.
U članku 21., stavku 2., tekst „vezu na sustave javnih telekomunikacija“ zamjenjuje se tekstom „elektroničku komunikacijsku infrastrukturu“.

Članak 15.
Iza članka 21. dodaju se članci 21.a i 21.b koji glase:

„Članak 21a.

(1) Za gradnju građevina turističke namjene unutar izdvojenog građevinskog područja ugostiteljsko - turističke kamp T3 određuju se uvjeti:

· gradnju zgrada katnosti do S+P ili P+Pk; 

· izgrađenost parcele može biti najviše 10%;

· minimalno 40% terena mora biti uređeno kao zelena površina sa stablima;

· udaljenost građevina od regulacijskog pravca i susjednih međa iznosi najmanje 6 metara, dok udaljenost građevina od korita rijeke Mrežnice iznosi najmanje 20 metara.

· u pojasu širine 20 m uz korito rijeke Mrežnice moguća je isključivo postava smještajnih jedinica koje nisu povezane s tlom

· u sklopu parcele kampa mora biti zadovoljen broj parkirališnih mjesta.

(2) Kamp mora imati osiguranu vodoopskrbu (iz javne mreže ili lokalnog izvora), elektroopskrbu, te zbrinjavanje otpadnih i oborinskih voda u sklopu građevne čestice.

Članak 21.b

Za Izdvojena građevinska područja izvan naselja ugostiteljsko-turističke namjene RT – robinzonski turizam, uređenje se vrši prema slijedećim uvjetima. 

· građevna čestica ugostiteljsko-turističke namjene TR mora imati osiguran kolni pristup na javnu prometnu površinu na ulaznoj recepciji, a unutar čestice se kolni pristup osigurava za potrebe rada i održavanja sanitarija te za osiguranje provedbe mjera zaštite i spašavanja.

· dopušta se gradnja zgrada katnosti P
· izgrađenost parcele može biti najviše 10%;

· minimalno 50% terena mora biti uređeno kao zelena površina sa stablima;

· elementi oblikovanja građevina i građevne čestice, kao i oblikovanje ograde građevne čestice moraju se u najvećoj mjeri prilagoditi prirodnom okolišu i povijesnom nasljeđu 

· ograda može biti najveće visine 2,5m s time da neprovidno podnožje ograde ne može biti više od 0,5m 

· pristup ostalim sadržajima u obuhvatu čestice, odnosno zone u pravilu treba organizirati pješačkim putevima.

· priključak na ostalu infrastrukturu osigurati prema mjesnim uvjetima, a u skladu s odredbama važećeg Pravilnika o razvrstavanju i kategorizaciji objekata za pružanje ugostiteljske usluge – robinzonski smještaj

· odvodnju fekalnih otpadnih voda treba planirati internim kanalizacijskim sustavom priključenim na pročistač otpadnih voda smještenim u obuhvatu zone ili u vodonepropusnu sabirnu jamu, koju treba prazniti po potrebi. Moguća je i zamjenska postava kompostnog ili mobilnog wc-a, smještenog u obuhvatu zone, odnosno čestice kampa. 

· Sadržaje robinzonskog turizma ne planirati uz izvorišta vode, a gradnju građevina ne planirati u pojasu 20 m od korita vodotoka.“ 

Članak 16.
(1) U članku 22., stavku 2., brojka „6“ mijenja se brojkom „6,0“.

(2) U članku 22. stavku 3., tekst „javnih telekomunikacija“ zamjenjuje se tekstom „mrežu elektroničke komunikacijske infrastrukture“.
Članak 17.
(1) U članku 23., stavku 1., alineji 1. briše se tekst „prostora za kampiranje i slično“.

(2) U članku 23., stavku 2. briše se tekst „a u zoni magistralnih cjevovoda u skladu s posebnim uvjetima javnopravnog tijela koje upravlja infrastrukturom izgrađenom unutar energetskog kordiora (naftovod, plinovod, produktovod).“
Članak 18.
Iza članka 23. dodaje se nova glava „2.8. Uvjeti gradnje i uređenja groblja“ te članak 23.a. koji glasi:
„2.8. 
Uvjeti gradnje i uređenja groblja 

Članak 23a.

(1) Groblje je prostor na kojem se nalaze površine za ukop, mrtvačnica, prateće građevine koje služe osnovnoj funkciji groblja te prometne površine i zelenilo.

(2) Na groblju se mogu graditi i manje vjerske građevine i dio za posebne vrste ukopa

(3) Dio groblja koji graniči sa građevinskim područjem naselja izvodi se kao prometna površina širine najmanje 3 metra sa pojasom visokog zelenila.

(4) Izgradnju, proširenje te uređenje groblja uskladiti sa Zakonom o grobljima (NN 78//25) i ostalim propisima

(5) Ukoliko površina groblja prelazi potrebe utvrđene Programom uređenja groblja (čl. 8 Zakona o grobljima), urbanističkim planom uređenja toga područja moguće je dio površine planiran ovim PPUO kao groblje planirati kao građevinsko područje naselja.“
Članak 19.
U članku 24., stavku 1., alineji d) briše se tekst „rekreacijske, zdravstveno rekreacijske, zdravstveno turističke građevine“ te dodaje tekst „sportsko rekreacijska igrališta na otvorenom s pratećim zgradama“.

Članak 20.
U članku 25., stavku 2,, tekst „paralelnog“ zamijenjuje se tekstom „ paralelno“.
Članak 21.
U članku 26., stavku 3., tekst „Parka prirode/Regionalnog parka Mrežnica“ mijenja se tekstom „zaštite rijeke Mrežnice“.
Članak 22.
U članku 26.b., stavku 1. tekst „Parka prirode/Regionalnog parka Mrežnica“ mijenja se tekstom „zaštite rijeke Mrežnice“.

Članak 23.
U članku 27., stavak 1. mijenja se i glasi:

„(1) Građevine predmetne namjene mogu se graditi izvan građevinskog područja pod uvjetom da je površina ukupnog poljoprivrednog zemljišta na kojem se formira čestica za gradnju stambene i pomoćne građevine za vlastite potrebe minimalne veličine 20 ha, a za potrebe seoskog turizma minimalne veličine 2 ha.“
Članak 24.
(1) U članku 28., stavku 1. briše se tekst „i osobne“.
(2) U članku 28., stavku 1. tekst „neplodnom tlu“ zamjenjuje se tekstom „poljoprivrednom tlu“.

Članak 25.
U članku 29., stavku 2., između riječi „elektroopskrbe,“ i riječi „vodoopskrbe“ dodaje se tekst „elektroničke komunikacijske infrastrukture“.
Članak 26.
(1) U članku 30., iza stavka 1. dodaje se  stavak 2. koji glasi:

„(2) Rekonstrukcija postojeće državne ceste D23 provodi se neposrednom provedbom Prostornog plana Karlovačke županije.“, a daljnji broj stavaka se mijenja na način da stavci 2 do 14, postaju stavci 3 do 15.

(2) U članku 30., stavak 3. mijenja se i glasi:

„(3) Optimalna širina koridora cestovne prometne infrastrukture iznosi:

· ostale državne ceste 100 m ili 75 m, ako postoji idejni projekt u mjerilu 1:5.000

· županijske ceste 75 m ili 40 m, ako postoji idejni projekt u mjerilu 1:5.000.“
Članak 27.
Članak 32. mijenja se i glasi:

„(1) Rekonstrukcija odnosno dogradnja drugog kolosijeka uz postojeći na željezničkoj pruzi za međunarodni promet M202 Zagreb GK – Rijeka te gradnja nove trase željezničke pruge za međunarodni promet pruga velike propusne moći Zagreb – Karlovac – Josipdol – Rijeka provodi se neposrednom provedbom Prostornog plana Karlovačke županije.

(2) Koridor željezničke pruge za međunarodni promet M 202 Zagreb ​- Rijeka rezervira se u optimalnoj širini od 100 m, a na mjestima prolaska kroz izgrađene dijelove naselja može se smanjiti na optimalnu širinu od 50 m.

(3) Planirani koridor brze željezničke pruge za međunarodni promet velike propusne moći Zagreb - Karlovac – Josipdol - Rijeka rezervira se u optimalnoj širini od 200 m, a u prolasku kroz izgrađene dijelove naselja u optimalnoj širini od 100 m. Iznimno, nakon određivanja konačne trase pruge, za potrebe organizacije gradilišta, mehanizacije, smještaja radnika i slično koridor se može proširiti na 1.500 m širine od krajnjih točaka koji se nakon završetka gradnje mora ukloniti te prostor vratiti u prvobitno stanje.

(4) Nakon izgradnje željezničke pruge, dio koridora koji nije iskorišten ukida se, a prostor se vraća u prvobitnu namjenu (poljoprivredno i šumsko zemljište te kod građevina koje se smatraju postojećim sukladno zakonskim propisima).“ 
Članak 28.
Naziv glave 4.2. mijenja se i glasi:

„4.2. 
Energetski i elektronički komunikacijski infrastrukturni sustavi“
Članak 29.

Članak 33. mijenja se i glasi:

„(1) Na području općine nalaze se slijedeće trase dalekovoda:

· DV 200 kV TS Mraclin – TS Brinje (postojeći);

· DV 110 kV HE Gojak - HE Lešće (postojeći);

· DV 2x110 kV HE Lešće - TS Švarča (planirani);

· priključni DV 2x110 kV HE Lešće – TS Švarča na DV 110 kV TS Vojnić – TS Švarča (planirani);

· DV 2x400 kV TS Lika – TS Tumbri/RP Veleševec (planirani).

(2) Koridori elektroenergetskih prijenosnih građevina određuju se u širini:

· planirani DV 2x400 kV –100 m;

· postojeći DV 220 kV - 50 m;

· postojeći DV 110 kV - 40 m;

· planirani DV 2x110 kV – 60 m;

· postojeći DV 35 kV - 20 m.

(3) Elektroenergetski objekti naponske razine 110 kV i više provode se neposrednom provedbom Prostornog plana Karlovačke županije.

(4) Javnopravno tijelo koje vodi upravni postupak izdavanja dozvola za zahvat u prostoru (provođenje dokumenata prostornog uređenja) i dozvola za gradnju građevina u zaštitnom koridoru dalekovoda ili prostoru u okruženju transformatorske stanice dužno je zatražiti posebne uvjete gradnje od nadležnog javnopravnog tijela u čijoj se nadležnosti nalazi postojeći ili planirani dalekovod/kabel ili transformatorska stanica.

(5) Na dijelovima gdje postojeći dalekovodi prelaze preko postojećih građevinskih područja prilikom interpolacija i nadogradnji postojećih građevina potrebno je poštivati zaštitnu visinu od 5,0 m između žice dalekovoda i najvišeg dijela objekta (sljeme krova, dimnjak i sl.).

(6) Hidroelektrana HE Lešće izgrađena je i puštena u pogon 2010. godine.“
Članak 30.

(1) Članak 34., stavak 1. mijenja se i glasi:

„(1) U koridoru postojećeg Jadranskog naftovoda moguća je izgradnja jednog ili više novih cjevovoda (plinovod, naftovod, produktovod i dr.) s pripadajućim objektima, gradnja kojih se provodi neposrednom provedbom Prostornog plana Karlovačke županije.“

(2) U članku 34. stavku 4. na početku stavka dodaje se tekst: „Rezervirani koridor magistralnog i međunarodnog plinovoda iznosi 400 m (200 m lijevo i desno od osi plinovoda).“

Članak 31.

Članak 34.a. mijenja se i glasi:

„Članak 34.a.

(1) Omogućava se korištenje alternativnih izvora energije, pri čemu se prednost daje obnovljivim izvorima energije (male hidroelektrane, sunčeva energija, bioenergija, energija vjetra, korištenje biomase i drugo). Korištenjem energije sunca omogućava se gradnja građevina i uređaja za proizvodnju električne i toplinske energije za vlastite potrebe na teren okućnice građevne čestice, površine nadstrešnice parkirališta i površine krovišta ili kao dijela cjelovitog elektroenergetskog sustava u gospodarskoj proizvodnoj i poslovnoj zoni izvan naselja čiji su uvjeti propisani Prostornim planom Karlovačke županije. Nova postrojenja sugerira se planirati na principima kogeneracije (proizvodnja i toplinske i električne energije). Nova energetska postrojenja koja koriste druge obnovljive izvore energije moguće je izgrađivati u zonama gospodarske proizvodne i poslovne namjene. U ostalim zonama moguće je predvidjeti energetska postrojenja snage do 1 MW.

(2) Povezivanje, odnosno priključak planiranih alternativnih izvora na elektroenergetsku mrežu sastoji se od pripadajuće trafostanice smještene u granicama obuhvata planiranog zahvata i priključnog dalekovoda odnosno kabela na postojeći ili planirani dalekovod odnosno na postojeću ili planiranu trafostanicu, pri čemu su mogući naponi priključenja 35kV, 10 kV i 0,4 kV. Točno definiranje trase i tehničkih obilježja priključnog dalekovoda odnosno kabela i rasklopišta trafostanice u sklopu zahvata odrediti će se projektom u postupku ishođenja akta na temelju kojeg se može graditi.

(3) U skladu s odredbama Prostornog plana Karlovačke županije i neposrednom provedbom istog, radi omogućavanja nastavka rada HE Lešće na način za koji je projektirana (vršni način rada), rezervira se prostor za daljnja istraživanja mogućnosti realizacije višenamjenskog objekta za poboljšanje vodnog režima uslijed rada hidroelektrane Lešće na rijeci Donjoj Dobri, nizvodno od hidroelektrane Lešće, kojim bi se trajno izbjegli negativni efekti sadašnjeg režima rada na korito rijeke Donje Dobre nizvodno od tog objekta. 

(4) Revitalizacija postojećih mlinica / pregrada te gradnja malih protočnih hidroelektrana u sklopu revitalizacije (obnove) postojećih mlinica / pregrada moguće je provesti poštujući uvjete neposredne provedbe Prostornog plana Karlovačke županije.“
Članak 32.

Članak 35. mijenja se i glasi:

„Članak 35.

(1) Građevine i uređaji sustava pokretne elektroničke komunikacijske mreže temeljem posebnog propisa ulaze u građevine od važnosti za državu. Izgradnja i postavljanje elektroničke komunikacijske infrastrukture i povezane opreme u pokretnoj mreži (samostojeći antenski stupovi) vrši se na temelju Prostornog plana Karlovačke županije, a izgradnja i postavljanje elektroničke komunikacijske infrastrukture i povezane opreme u pokretnoj mreži (antenski prihvati na građevinama) vrši se temeljem ovog plana pri čemu se obavezno primjenjuju mjere zaštite prirode i kulturne baštine propisane ovim Planom.

(2) Pokretna elektronička komunikacijska infrastruktura i povezana oprema na samostojećim antenskim stupovima ne može se vršiti na:

· poljoprivrednim površinama označenim kao P1 i P2;

· prostoru zaštićenih dijelova prirode ili predloženih za zaštitu do donošenja mjera zaštite;

· vrijednim točkama značajnim za panoramske vrijednosti krajobraza;

· arheološkim područjima i lokalitetima te u povijesnim graditeljskim cjelinama;

· unutar graditeljskog područja naselja. Iznimno, ako kvalitetno pokrivanje planirane elektroničke komunikacijske zone radijskim signalom ne bi bilo moguće postavljanjem antenskih prihvata, isti se mogu graditi (postaviti) unutar izdvojenog građevinskog područja proizvodne / poslovne namjene te u zonama proizvodne / poslovne namjene unutar građevinskog područja naselja.
(3) Gradnja i postavljanje komunikacija elektroničke komunikacijske infrastrukture i povezane opreme u pokretnim komunikacijskim mrežama moguća je i na građevinama drugih korisnika i druge infrastrukturne namjene sukladno prostornim, tehničkim mogućnostima, kompatibilnosti namjene, uvjeta korištenja i djelovanja, a na osnovu dogovora interesnih strana pod uvjetom da se ne narušavaju zatečeni uvjeti života, rada i boravka u okolnom prostoru, te u skladu s posebnim uvjetima i uvjetima priključenja javnopravnih tijela.

(4) Planom se omogućava gradnja novih i rekonstrukcija postojećih instalacija elektroničke komunikacijske infrastrukture u skladu sa potrebama i tehnološkim napretkom.“
Članak 33.

U članku 36., stavak 1. i stavak 2. mijenjaju se i glase:
„(1) Sustav vodoopskrbe zasniva se na dovodu pitke vode iz 3 zasebna vodoopskrbna sustava – Ogulinskog vodovoda, vodovoda „Netretić – Vukova Gorica“, Vodovoda „Novigrad“, preko 4 opskrbne vodospreme „Generalski tol“, „Gorinci“, „Bosiljevo“ i „Babička“.

(2) Planom se predviđa stavljanje u funkciju dodatnog izvora pitke vode na planiranom vodocrpilištu Bukovlje te planira njegovo spajanje na postojeći vodoopskrbni sustav u naselju Bukovlje, što će uz planirane spojne cjevovode – cjevovod Lipa-Protulipa i spoj cjevovoda u naselju Puškarići, omogućiti međusobno nadopunjavanje vodoopskrbnog sustava i povećati sigurnost vodoopskrbe na području Općine Generalski Stol.“
Članak 34.

Članak 38.a. mijenja se i glasi:
„Članak 38.a.

(1) Na području Općine Generalski Stol temeljem Zakona o zaštiti prirode zaštićeno je područje rijeke Mrežnice u rangu značajnog krajobraza.

(2) U skladu s Prostornim planom Karlovačke županije određena su područja koja su evidentirana odnosno predviđena za zaštitu temeljem Zakona o zaštiti prirode, a za koje bi se trebalo donijeti odgovarajuće akte o zaštiti:

· rijeka Dobre - u kategoriji značajnog krajobraza.

(3) Do donošenja općih i pojedinačnih upravnih akata sukladno posebnom zakonu, unutar područja predloženih za zaštitu, zabranjene su sve radnje i djelatnosti kojima se narušavaju ili umanjuju obilježja zbog kojih se predlažu za zaštitu.

(4) Sadržaje i objekte unutar navedenih zona arhitektonski oblikovati s ciljem interpolacije u postojeći krajobrazni kontekst kroz izbor prikladnih materijala, kontekstualno adekvatnu vertikalnu raščlanjenost i gabarite građevina, te ih realizirati uz što manju intervenciju u prirodnu strukturu terena. 

(5) Kao sastavni dio projektne dokumentacije zahvata na predmetnim zonama izraditi krajobrazni elaborat s ciljem valorizacije vizualno-doživljajnih karakteristika lokaliteta te planske i adekvatne interpolacije objekta u postojeći krajobrazni uzorak.“
Članak 35.

(1) U članku 38.b. stavak 1. mijenja se i glasi:
„(1) Ekološku mrežu čine područja očuvanja značajna za ptice (POP), područja očuvanja značajna za vrste i stanišne tipove (POVS), vjerojatna područja očuvanja značajna za vrste i stanišne tipove (vPOVS) i posebna područja očuvanja značajna za vrste i stanišne tipove (PPOVS)“
(2) U članku 38.b. stavku 2., točki a) tekst „Privis jama“ zamjenjuje se tekstom „Vodotečina“.
Članak 36.

U članku 43. stavku 5., između riječi „gospodarske“ i „namjene“ dodaje se tekst „proizvodne i poslovne“.
Članak 37.
Sukladno izvršenim Izmjenama Plana, ovom Odlukom mijenjaju se i svi kartografski prikazi Prostornog plana uređenja Općine Generalski Stol.

III. PRIJELAZNE I ZAVRŠNE ODREDBE
Članak 38.
(1) Ova Izmjena Plana izrađena je u 6 (šest) izvornika potpisanih od strane predsjednika Općinskog vijeća Općine Generalski Stol i ovjerenih pečatom Općinskog vijeća te na 6 (šest) DVD-rom medija u *.pdf. *.doc i *.dwg formatu.

(2) Izvornik plana i DVD-rom dostavljaju se:

· Ministarstvu prostornog uređenja, graditeljstva i državne imovine – 1 primjerak

· Zavodu za prostorno uređenje Karlovačke županije – 1 primjerak

· Upravnom odjelu za graditeljstvo i okoliš u Karlovačkoj županiji – Odsjek za prostorno uređenje i graditeljstvo - 2 primjerka.
Članak 39.
Uvid u Plan može se izvršiti u Jedinstvenom upravnom odjelu Općine Generalski Stol. 
Članak 40.
(1) Ova Odluka o donošenju Izmjena Plana objavit će se u „Glasniku Općine Generalski Stol“.
(2) Grafički dijelovi plana i obvezni prilozi iz članka 3. ove Odluke nisu predmet objave.
Članak 41.
Po stupanju na snagu ove Odluke izradit će se pročišćeni tekst odredbi za provedbu i grafičkog dijela Prostornog plana uređenja Općine Generalski Stol i objaviti na način određen člankom 113. Zakona o prostornom uređenju (NN 153/13, 65/17, 114/18, 39/19, 98/19, 67/23).
Članak 42. 

Ova Odluka stupa na snagu osmog dana od dana objave u „Glasniku Općine Generalski Stol“.
PREDSJEDNIK OPĆINSKOG VIJEĆA
Damir Kolić
Dostaviti:

1. Ministarstvo postornog uređenja, graditeljstva i državne imovine, Ulica Republike Austrije 20, Zagreb

2. JU Zavod za prostorno uređenje Karlovačke županije, Jurja Križanića 11, Karlovac

3. Karlovačka županija, UO za graditeljstvo i okoliš, Odsjek za prostorno uređenje i graditeljstvo, Jurja Križanića 11, Karlovac

4. Pismohrana, ovdje

5. Glasnik, ovdje

